Дакументы падрыхтаваныя і пададзеныя ў Мінюст. Першасную эксьпертызу яны прайшлі, зараз будзем чакаць, пакуль гэта будзе прадстаўлена Камісіі па рэxadгістрацыі. Нягледзячы на тое, што шмат хто гаворыць, што нічога не дазволяць, я аптыміст. Бо калі ня будзеш верыць у сваю працу, то навошта яе ўвогуле пачынаць? Зараз мы чакаем адказу з боку афіцыйных структураў. Я мяркую, што гэтыя людзі разумеюць, што ад іх рашэньня будзе залежыць рэакцыя на гэты адказ. Гэта ня так ужо і проста. Са мною цяжка працаваць гэтым людзям, бо я ўжо шмат бачыў кепскага, мяне не напалохаеш. Для іх гэта праца, а для мяне – жыцьцё. Розьніца ёсьць. Акрамя таго, CRIIRAD, які падтрымаў гэтую ідэю – вельмі ўплывовая грамадская арганізацыя, у якой больш за 4 тысячы сяброў у Францыі і Еўропе. Яна дакладна вызначыла мэты: мы ня ўмешваемся ні ў якія палітычныя структуры.